DJEČJI VRTIĆ „IVANČICA ORIOVAC“

Upravno vijeće

KLASA: 601-02/24-17/31
URBROJ: 2178/10-03/05-24-02
Oriovac 18.12.2024.
  Na temelju članka 37. Zakona o predškolskom odgoju i obrazovanju (Narodne novine br. 10/97, 107/07, 94/13, 98/19, 57/22 i 101/23 – Uredba), članka 40. i 41. Zakona o ustanovama (Narodne novine br. 76/93, 29/97 – ispr., 47/99 – ispr., 35/08, 127/19 i 151/22), članka 53. Statuta Dječjeg vrtića „Ivančica Oriovac“ ”( Službeni vjesnik Brodsko-posavske županije# br. 8/16,43/22), te Odluke Upravnog vijeća Dječjeg vrtića „Ivančica Oriovac“ (KLASA:601-02/24-17/31, URBROJ: 2178/10-03/05-24-01od 10.prosinca 2024. godine, Upravno vijeće Dječjeg vrtića „Ivančica Oriovac“ raspisuje:
NATJEČAJ

za imenovanje ravnatelja/ice Dječjeg vrtića „Ivančica Oriovac”

· 1 IZVRŠITELJ/ICA
Za ravnatelja/icu dječjeg vrtića može biti imenovana osoba koja ispunjava sljedeće uvjete:

– završen studij odgovarajuće vrste za rad na radnome mjestu odgojitelja ili stručnog suradnika u dječjem vrtiću, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij ili

d) preddiplomski sveučilišni studij za odgojitelja ili

e) stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s ranijim propisima,

– položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu s člankom 56. Zakona o predškolskom odgoju i obrazovanju,

– najmanje pet godina radnog iskustva u predškolskoj ustanovi na radnome mjestu odgojitelja ili stručnog suradnika
Za ravnatelja dječjeg vrtića ne može biti imenova osoba za čiji rad u dječjem vrtiću postoje zapreke iz članka 25. Zakona o predškolskom odgoju i obrazovanju.

Ravnateljem ne može biti imenovana osoba koja prema zakonu kojim se uređuju trgovačka društva ne može biti članom uprave trgovačkog društva.

Ravnatelj se imenuje na pet godina, a ista osoba može biti ponovno imenovana.
Uz vlastoručno potpisanu prijavu za natječaj kandidati/kinje dužni su priložiti:

1. Životopis, potpisan
2. Dokaz o državljanstvu 

3. Dokaz o odgovarajućoj vrsti i razini obrazovanja
4. Dokaz o položenom stručnom ispitu ili dokaz da je kandidat oslobođen obveze polaganja stručnog ispita
5. Dokaz o radnom iskustvu u predškolskoj ustanovi na radnome mjestu odgojitelja ili stručnog suradnika
6. Uvjerenje nadležnog suda, da se protiv kandidata ne vodi kazneni postupak , sukladno članku 25. Zakona o predškolskom odgoju i obrazovanju (Narodne novine br. 10/97, 107/07, 94/13, 98/19, 57/22, 101/23- Uredba) , ne stariji od 15 dana od dana objave natječaja
7. Uvjerenja nadležnog suda, da se protiv kandidata ne vodi prekršajni postupak , sukladno članku 25. Zakona o predškolskom odgoju i obrazovanju (Narodne novine br. 10/97, 107/07, 94/13, 98/19, 57/22, 101/23- Uredba), ne stariji od 15 dana od dana objave natječaja
8. Uvjerenje nadležnog područnog ureda Hrvatskog zavoda za socijalni rad sukladno čl. 25. Zakona o predškolskom odgoju i obrazovanju (NN br. 10/97, 107/07, 94/13, 98/19, 57/22 i 101/23-Uredba)  , ne stariju od 15 dana od dana objave natječaja.

9. Izjava kandidata o nepostojanju zapreka iz članka 25. Zakona o predškolskom odgoju i obrazovanju (Narodne novine br. 10/97, 107/07, 94/13, 98/19, 57/22, 101/23- Uredba) za prijem u radni odnos, vlastoručno potpisana
Natjecati se mogu osobe oba spola sukladno članku 13. Zakona o ravnopravnosti spolova („Narodne novine“ br. 82/08, 69/17), a izrazi koji se koriste u natječaju uporabljeni su neutralno i odnose se na muške i ženske osobe.
Kandidat koji ostvaruje pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima i dužan je u prijavi priložiti svu potrebnu dokumentaciju kojom to potvrđuje sukladno posebnom zakonu na koji se poziva.
Isprave se prilažu u neovjerenoj preslici, a kandidat/kinja koji bude izabran/a u obvezi je dostaviti dokaze o ispunjavanju uvjeta u izvorniku ili ovjerenoj preslici.

Potpunom prijavom smatra se prijava koja sadrži sve podatke i priloge navedene u natječaju. 
Osoba koja može ostvariti pravo prednosti:

– sukladno čl. 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17, 98/19, 84/21 i 156/23), uz prijavu na natječaj dužna je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843.

Informacije o dokazima koji su potrebni za ostvarivanje prava prednosti pri zapošljavanju nalaze se na poveznici: https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf.

– sukladno čl. 47.-50. Zakona o civilnim stradalnicima iz Domovinskog rata (NN br. 84/21), uz prijavu na natječaj dužna je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

– sukladno čl. 48.f Zakona o zaštiti vojnih i civilnih invalida rata (NN br. 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na natječaj dužna je priložiti osim dokaza o ispunjavanju traženih uvjeta, kao i rješenje, odnosno potvrdu iz koje je vidljivo to pravo te dokaz o tome na koji način je prestao radni odnos kod posljednjeg poslodavca

– sukladno čl. 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20), uz prijavu na natječaj dužna je osim dokaza o ispunjavanju traženih uvjeta, priložiti dokaz o utvrđenom statusu osobe s invaliditetom, te dokaz o tome na koji način je prestao radni odnos kod posljednjeg poslodavca.
Kandidati koji udovoljavaju formalnim uvjetima natječaja biti će pozvani na intervju, a o točnom datumu i vremenu kandidati će biti obavješteni elektroničkim putem.
Upravno vijeće pridržava pravo ne odabrati niti jednog kandidata bez obveze obrazlaganja svoje odluke i bez ikakve odgovornosti prema kandidatima/kinjama.
Prijave za natječaj s dokazima o ispunjavanju uvjeta natječaja dostavljaju se u roku 15 dana od dana objave natječaja u „Narodnim novinama“, u zatvorenoj omotnici s naznakom:

„Natječaj za ravnatelja/icu – ne otvarati” 
na adresu:

Dječji vrtić „Ivančica Oriovac”, Luke Ilića 9, 35250 Oriovac
Nepotpune, nepotpisane i nepravovremene prijave neće se razmatrati.

Kandidati će biti obaviješteni o rezultatu natječaja u roku 45 dana od dana isteka roka za podnošenje prijava.
Prijavom na natječaj kandidat daje privolu da se svi njegovi osobni podaci sadržani u natječajnoj dokumentaciji prikupljaju i obrađuju u svrhu provedbe natječaja, u skladu s propisima koji uređuju zaštitu osobnih i drugih podataka.

Objava u Narodnim novinama: br. 150/24.

Predsjednica Upravnog vijeća

Dječjeg vrtića „Ivančica Oriovac“

Martina Dukić, mag.oec.

DOSTAVITI:
1. Narodne novine, za objavu

2. Dječji vrtić Ivančica Oriovac, Oglasna ploča i https://dv-ivancica.hr/, objava
3. Pismohrana, u spis

